Monika-saken: Drapssiktet mener DNA-funn kan forklares
* Åtte år gamle litauiske Monika Sviglinskaja ble funnet død i hjemmet sitt i Sund på Sotra i Hordaland 14. november 2011. * Spor på åstedet utløste full drapsetterforskning. * Ni måneder senere ble saken henlagt. Politiet mente det ikke lå noe straffbart bak jentas død og konkluderte med at det trolig dreide seg om et selvmord. * Hordaland politidistrikt avgjorde i mai at etterforskningen skulle gjenopptas. Spesialister fra Kripos ble hentet inn for å bidra i etterforskningen. * Nå er morens tidligere samboer, en 32 år gammel voldsdømt litauer, pågrepet og siktet for forsettlig drap på åtteåringen. Blant politiets nye beviser er delvis DNA-treff funnet på åstedet for tre år siden. * Kilde: NTB I dag ble han fremstilt for videre varetektsfengsling i Bergen tingrett, fortsatt med brev- besøksforbud. Han krever også innsyn i etterforskningsdokumenter som verken han eller hans forsvarer hittil har fått se. Politiadvokat Asbjørn Onarheim krevde ytterligere fire ukers varetektsfengsling, blant annet fordi det gjenstår etterforskning blant annet i Litauen. Politietterforskerne venter også på analyser av meldinger på Facebook, og en sluttrapport fra Folkehelseinstituttet om DNA-funnene. – Jeg er uskyldig og har ingenting med denne saken å gjøre. Saken burde vært henlagt for min del, sa han i retten.Den rundt 190 centimeter høye og tynne litaueren ankom retten i håndjern, eskortert av to politibetjenter. Han kom iført lys grå skinnjakke, slitt dongeribukse og en knall rød strikket topplue som han beholdt på under hele rettsmøtet. – Det at DNA har dukket opp, er et dårlig argument. Og politiet kan fortsatt ikke forklare meg hvordan det har dukket opp, selv nå fire måneder etter at jeg ble pågrepet. Kanskje de har tenkt å holde meg fengslet i 20 år, sa 32-åringen. Selv mener han etter hvert å kunne forstå hvordan DNA-funn har dukket opp: – Jeg hadde bodd der i måneder før jeg flyttet ut, og mitt DNA kan ha levd videre i leiligheten selv etter at jeg flyttet.Hans forsvarer Fredrik Verling viser til at drapssiktede var sikkert observert i Bergen sentrum klokken 10.25 samme dag, og ikke hadde noe motiv til å drepe Monika. – Han var glad i henne, hun var som hans datter. Han var lei seg etter dødsfallet, men mente at hun neppe kunne ha tatt sitt eget liv. Det sa han også til politiet. Og etterforskningen i 2011 og 2012 konkluderte klart med at han ikke var mistenkt. Flere politifolk som var involvert i etterforskningen etter Monika-dødsfallet for tre år siden, har i forbindelse med etterforskningsarbeidet status som mistenkt for straffbare forhold. Etter avsløringen om at politimesteren ikke gjorde noe med varslerbrevet han fikk om Monika-saken, har advokat John Christian Elden uttrykt at bergenspolitiet har utspilt sin rolle.
32-åringen som er siktet for å ha kvalt 8 år gamle Monika Sviglinskaja i for tre år siden, blånekter for drapet. Han mener DNA-funn som kan stamme fra ham kan forklares. Sviglinskaja i for tre år siden, blånekter for drapet. Han mener DNA-funn som kan stamme fra ham kan forklares.